Source: https://www.zakonypreludi.sk/zz/1951-2
Timestamp: 2020-01-24 23:03:09+00:00
Document Index: 751472

Matched Legal Cases: ['§ 8', '§ 1', '§ 8', '§ 5', '§ 4', '§ 2', '§ 5', '§ 4', '§ 2', '§ 2', '§ 15']

2/1951 Zb. Nariadenie o presunoch pôsobnosti v odbore roľníckeho úveru | Aktuálne znenie
2/1951 Zb.
Nariadenie vlády č. 2/1951 Zb.Nariadenie o presunoch pôsobnosti v odbore roľníckeho úveru
Čiastka 2/1951
Platnosť od 29.01.1951 do19.09.1952
Účinnosť od 01.02.1951 do19.09.1952
Zrušený 45/1952 Zb.
Aktuálne znenie 01.02.1951 - 19.09.1952
zo dňa 16. januára 1951
o presunoch pôsobnosti v odbore roľníckeho úveru.
Vláda Československej republiky nariaďuje podľa § 8 ods. 4 zákona č. 280/1948 Sb., o krajskom zriadení, a podľa § 1 ods. 1 zákona č. 143/1949 Sb., o zmenách v organizácii verejnej správy a v pôsobnosti jej orgánov:
Prejímanie štátnej záruky za roľnícky úver a jeho príslušenstvo podľa § 8 zákona č. 43/1948 Sb., o roľníckom úvere (ďalej len „zákon“), sa prenáša v rozsahu ďalej uvedenom z pôsobnosti ministerstiev pôdohospodárstva a financií na krajské a okresné národné výbory.
Krajskému národnému výboru prislúcha prejímať štátnu záruku za roľnícky úver, poskytovaný
a) jednotným roľníckym družstvám, ak ide o úver
aa) dlhodobý (§ 5 zákona) do sumy 1,000.000 Kčs,
bb) krátkodobý (§ 4 zákona) nad sumu 250.000 Kčs do sumy 1,000.000 Kčs;
b) roľníkom uvedeným v § 2 písm. a), b) a d) zákona, pokiaľ výmera podniku nepresahuje 20 ha, ak ide o dlhodobý úver (§ 5 zákona), s výnimkou úveru na stavebné investície a na nákup pôdy, do sumy 50.000 Kčs.
Okresnému národnému výboru prislúcha prejímať štátnu záruku za roľnícky úver krátkodobý (§ 4 zákona), poskytovaný
a) jednotným roľníckym družstvám do sumy 250.000 Kčs,
b) roľníkom uvedeným v § 2 písm. a), b) a d) zákona, pokiaľ výmera podniku nepresahuje 20 ha, do sumy 50.000 Kčs.
Do súm uvedených v §§ 2 a 3 sa započítavajú nezaplatené pohľadávky s príslušenstvom z úveru už skôr poskytnutého.
Pôsobnosť okresných národných výborov podľa §§ 15 až 17 zákona, prenesená na ne z okresných roľníckych úverových komisií, zostáva nedotknutá.
Národné výbory kontrolujú, či sa roľnícke úvery, za ktoré prevzaly štátnu záruku, použily na účely, pre ktoré boly povolené, a starajú sa rovnako o to, aby pohľadávky z úverov boly splácané v určených lehotách. Tým nie je dotknutá kontrolná povinnosť veriteľských peňažných ústavov.
Vládne nariadenie č. 12/1950 Sb., o presunoch pôsobnosti v odbore roľníckeho úveru, sa zrušuje.
Toto nariadenie nadobúda účinnosť dňom 1. februára 1951; vykonajú ho ministri pôdohospodárstva, vnútra a financií.